[Изпълнителна агенция "Морска администрация"](https://iisda.government.bg/no_frame/ras/adm_structures/organigram/728)

**АУ: *1487:* Вписване в регистъра на корабите на Република България**

* **Правно основание за предоставянето на административната услуга:**
* Кодекс на търговското корабоплаване (чл. 33, ал. 1; чл. 39а, ал. 1; чл. 39б, ал. 1; чл. 40б, ал. 1);
* Наредба № 1 за вписване в регистъра на корабите –чл. 2, 3, 5, 8 и 9.
* **Орган по предоставянето на административната услуга:**
* Директорите на ДМА – Варна, ДМА – Бургас, ДРН – Русе и ДРН – Лом
* **Срок за предоставяне административната услуга:**
	+ - **А. За вписване на кораб**
	+ Вписване в регистъра на корабите се извършва в срок до 7 дни след извършване на прегледа за съответствие на кораба с националните и международни стандарти и завършил с положителен резултат, при подадени редовни документи.
	+ Сроковете за извършване на преглед от ИАМА след подаване на заявлението:
	+ До 7 дни, когато прегледа ще бъде извършен в българско пристанище;
	+ До 15 дни, когато прегледа, когато ще бъде извършен в чуждо пристанище.
* **Б. За вписването на кораб, нает по договор за беърбоут чартър**
* Вписване в регистъра на корабите на кораб, нает по договор за беърбоут чартър, се извършва в срок до 7 дни и след извършване на прегледа за съответствие на кораба с националните и международни стандарти и завършил с положителен резултат, при подадени редовни документи.
* **В. За вписване на кораб в строеж**
* Вписване в регистъра на корабите на кораб в строеж се извършва в срок до 7 дни при подадени редовни документи.
* **Г. За вписване в регистъра на корабите на промени в техническите и другите данни на кораб**
* Вписване в регистъра на корабите на промени в техническите и другите данни на кораб се извършва в срок до 7 дни.
* **Д. Вписване в беърбоут регистър на друга държава с право корабът да плава под нейно знаме**
* Даването на писмено съгласие за вписване в регистър на друга държава се извършва в срок до 7 дни при подадени редовни документи.
* **Срок на валидност на документа:**
* Съгласно Наредба № 5 за корабните документи;
* Съгласно Наредба №1 за вписване в регистъра на корабите.
* **Орган, осъществяващ контрол върху дейността на органа по предоставянето на услугата:**
* Изпълнителен директор на ИА „Морска администрация“
* **Електронен адрес, на който се предоставя услугата:**
* [<https://egov.bg/wps/portal/egov/services/transport-and-vehicles/acquisition-and-registration/25a8686a-9cfc-4da5-800c-b111a4c543fe>](https://egov.bg/wps/portal/egov/services/transport-and-vehicles/acquisition-and-registration/2f3fca08-b558-407a-bdbb-80017a7d41bd)
* **Електронен адрес за предложения:**
* [bma@marad.bg](http://www.marad.bg)
* **Административни звена, в които се подават документите и се получават издадените корабни документи:**

 Центровете за административно обслужване в дирекция “Морска администрация - Бургас/Варна”, дирекция “Речен надзор - Русе/Лом” и дирекция МНРК - София.

* гр. София, п.к. 1000, ул. „Дякон Игнатий“ № 9, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: bma@marad.bg;
* гр. Варна, п.к. 9000, бул. „Приморски“ № 5, тел. 0700 10 145 Стандартно работно време, с непрекъснат режим на работа: понеделник-петък от 09:00 до 17:30, email: hm\_vn@marad.bg;
* гр. Бургас, п.к. 8000, ул. „Княз Ал. Батенберг“ № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: hm\_bs@marad.bg;
* гр. Русе, п.к. 7000, ул. „Пристанищна“ № 20, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: hm\_rs@marad.bg;
* гр. Лом, п.к. 3600, „Дунавски парк“ № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: hm\_lm@marad.bg

**⁕ Обаждането по телефон се таксува съгласно личния Ви тарифен план.**

* **Подайте необходимите документи лично, чрез упълномощено лице (с нотариално заверено пълномощно), по куриер или електронен път, при спазване на изискванията на Наредбата за общите изисквания към информационните системи, регистрите и електронните административни услуги.**
* **Необходими условия и документи, за да ползвате услугата:**

На вписване в регистъра подлежи всеки кораб, който има право да плава под знамето на Република България.

Право да плава под българско знаме има кораб:

1. който е собственост на държавата;

2. който е собственост на българско юридическо или физическо лице;

3. повече от половината от който е собственост на българско юридическо или физическо лице;

4. който е нает по договор за беърбоут чартър, за времето на действие на договора;

5. който е собственост на физическо или юридическо лице от страна - членка на Европейския съюз, при условие, че за изпълнение на техническите, административните и други изисквания на българското законодателство по отношение на корабите са упълномощени български физически или юридически лица, или физически или юридически лица от страна - членка на Европейския съюз, установени в Република България;

6. за туризъм, спорт, спортен риболов или развлечение, който е собственост на притежаващо **разрешение за постоянно пребиваване** в Република България физическо лице от страна, която не е членка на Европейския съюз.

 **Вписването на корабите в регистъра се извършва:**

* въз основа на **писмено заявление** от корабособственика или беърбоут чартьора на кораба до изпълнителния директор на ИАМА или директора на съответната дирекция на ИАМА в Бургас, Варна, Русе или Лом;
* след извършен **преглед** от ИАМА за съответствието на кораба с техническите изисквания на националните и международните стандарти за безопасност и опазване на околната среда и изискванията на международните договори, по които Република България е страна, завършил с положителен резултат.

 В заявлението корабособственикът посочва избраното от него име на кораба, което подлежи на служебна проверка за “изключителност на името”.

* А. За вписване на кораб

За вписване на кораб, корабопритежателят или негов упълномощен представител подава:

1. Заявление за вписване на кораб (образец АУ № 1487). Заявлението се подава до Изпълнителния директор на ИАМА или Директора на съответната дирекция на ИАМА в Бургас, Варна, Русе или Лом.
2. Документ, установяващ основанието за придобиване на кораба (договор за покупко-продажба с нотариално заверени подписи,, платежен документ и др.); когато придобивната сделка е осъществена извън територията на Република България, за формата на договора се прилагат изискванията на националното законодателство по местосключване на договора;
3. При сделка за придобиване право на собственост върху серийно произведен плаватен съд за спорт, туризъм и развлечения, по която страни са производител или негов дистрибутор и първият собственик се изисква писмен договор, придружен от декларация на прехвърлителя, че към деня на сключване на сделката корабът не е вписан в нито един корабен регистър.
4. Документ, удостоверяващ класа на кораба, когато има такъв(задължителен за конвенционални кораби и кораби, превозващи опасни товари по ВВП на Европа(чл. 73а(2) от КТК));
5. Документ (оригинал), удостоверяващ, че корабът е отписан от регистъра на корабите на държавата, под чието знаме е плавал, както и документ (оригинал), удостоверяващ наличието или липсата на морски ипотеки и други ограничения в разпорежданията с кораба, подлежащи на вписване в чуждия регистър, редът на тяхното учредяване;
6. Документ (оригинал), удостоверяващ, че корабът не е вписан в регистъра на държавата, в която е придобит или нотариално заверена декларация от заявилия вписването за това, че корабът не е вписан в чужд регистър - за кораби, подлежащи на вписване в регистровите книги на малките кораби;
7. Документи (копия) за непрекъснат запис историята на кораба – CSR (задължителен за конвенционални кораби и кораби, превозващи опасни товари по ВВП на Европа(чл. 73а(2) от КТК));
8. Попълнена форма БК;
9. Декларация за съответствие или копие съгласно Наредбата за съществените изисквания и оценяване съответствието на плавателните съдове за отдих.
10. Документ, съдържащ описание на кораба и данни за корпуса, машините, оборудването и размерите на кораба, свързочните и навигационните средства, товарните устройства, ветрилното стъкмяване и др.;
11. Проектна документация, съдържаща описание на кораба и данни за корпуса, машините, оборудването и размерите на кораба, свързочните и навигационните средства, товарните устройства, ветрилното стъкмяване и др. – когато корабът е построен със собствени сили и средства.
12. Информация за платена такса по Тарифа № 5 на МТС.

 *Забележка:* Документите по т.т. 2 – 6 могат да бъдат оригинали или нотариално заверени копия. Когато някой от документите е на чужд език, те трябва да бъдат придружени с точен превод от заклет преводач на български език, чийто подпис е нотариално заверен по реда на чл. 21а от Правилника за легализациите, заверките и преводите на документи и други книжа".

* Б. За вписването на кораб, нает по договор за беърбоут чартър

Беърбоут чартьора на кораба или негов упълномощен представител подава:

* 1. Заявление за вписване на кораб (образец АУ № 1487);
	2. Договор за беърбоут чартър;
	3. Документ – извлечение от основния регистър, съдържащ описание на кораба, данни за корабособственика и всички регистрирани ипотеки и други ограничения в разпорежданията с кораба, ако има такива;
	4. Документ от основния регистър, че корабът е временно отписан за срока на действие на договора за беърбоут чартър и не е вписан в друг регистър при условията на договор за беърбоут чартър;
	5. Писмено съгласие (оригинал) за плаване на кораба под българско знаме, изразено от:

 а) компетентните власти на основния регистър;

 б) корабособственика;

 в) ипотекарния кредитор и лицата, в полза на които има установени други ограничения в разпорежданията с кораба;

6. Документ, удостоверяващ класа на кораба, когато има такъв (задължителен за конвенционални кораби и кораби, превозващи опасни товари по ВВП на Европа(чл. 73а(2) от КТК));

7. Попълнена форма БК;

8. Информация за платена такса по Тарифа № 5 на МТС.

 *Забележка:* Документите по т.т. 2 - 5 могат да бъдат оригинали или нотариално заверени копия. Когато някой от документите е на чужд език, те трябва да бъдат придружени с точен превод от заклет преводач на български език, чийто подпис е нотариално заверен по реда на чл. 21а от Правилника за легализациите, заверките и преводите на документи и други книжа".

В. За вписване на кораб в строеж

 Корабопритежателят или негов упълномощен представител подава:

1. Заявление за вписване на кораб (Образец АУ № 1487).
2. Договор за строеж на кораб, или декларация при строеж със собствени сили и средства, съдържаща информация относно мястото на строеж на кораба;
3. Попълнена форма БК;
4. Проектна документация, с описание на кораба и данни за корпуса, машините, оборудването и размерите на кораба, свързочните и навигационни средства, товарните устройства и др;
5. Информация за платена такса по Тарифа № 5 на МТС.

*Забележка:* Когато някой от документите е на чужд език, те трябва да бъдат придружени с точен превод от заклет преводач на български език, чийто подпис е нотариално заверен по реда на чл. 21а от Правилника за легализациите, заверките и преводите на документи и други книжа".

**Г. За вписване в регистъра на корабите на промени в техническите и другите данни на кораб**

 Корабопритежателят или негов упълномощен представител подава:

1. Заявление за вписване на кораб (Образец АУ № 1487).
2. Документ, установяващ основанието за придобиване на кораба при промяна на собствеността - нотариално заверен договор за покупко-продажба (за регистрирани вече кораби);
3. При смяна на двигател – фактура за закупуване, договор за покупко-продажба;
4. Други документи и доказателства, които удостоверяват извършените технически промени.
5. Информация за платена такса по Тарифа № 5 на МТС.
* **Д. Вписване в беърбоут регистър на друга държава с право корабът да плава под нейно знаме**

Кораб, вписан в регистъра на корабите на Република България, може да бъде вписан временно в беърбоут регистър на друга държава с право да плава под нейно знаме за срока на договора след писмено съгласие на изпълнителния директор на ИАМА при условие, че пред ИАМА са представени следните документи:

1. Заявление от корабособственика за регистриране на кораба при условията на беърбоут чартър в чужд регистър;
2. Писмено съгласие с нотариална заверка на подписите за такава регистрация от всички ипотекарни кредитори или лица, в полза на които са учредени други вещни тежести и ограничения, ако има такива;
3. Писмена декларация от корабособственика, че в 14-дневен срок от вписване на кораба в посочения беърбоут регистър всички корабни документи ще бъдат предадени на ИАМА;
4. Писмена декларация от страна на беърбоут чартьора, че корабът няма да плава под българско знаме за периода на регистрацията;
5. Договор за беърбоут чартър.
6. Информация за платена такса по Тарифа № 5 на МТС.
* **Такси за услугата:** Заплащането на таксите е по банков път или на ПОС терминал на центъра за административно обслужване, съгласно Тарифа № 5 на МТС се събират такси, както следва:
* Чл. 74. За вписване в Регистъра на корабите на Република България се събират следните такси:

 1. на морски кораби с големина до 40 БТ и на малки кораби, плаващи по вътрешните води на Европа - 100 лв.;

 2. на морски кораби, по-големи от 40 БТ, и на другите кораби, плаващи по вътрешните води на Европа - 300 лв.

* Чл. 76. (1) За вписване в Регистъра на корабите на Република България на промени в техническите и другите данни на кораб се събират следните такси:

1. на морски кораби с големина 40 БТ и на малки кораби, плаващи по вътрешните води на Европа - 50 лв.;

2. на морски кораби, по-големи от 40 БТ, и на другите кораби, плаващи по вътрешните води на Европа - 100 лв.

(2) За вписване или заличаване в Регистъра на корабите на Република България на ипотека или друга финансова тежест се събира такса 100 лв. Таксата се събира от собственика на кораба.

* Чл. 77. За издаване на документ във връзка с вписване или отписване в регистрите на корабите в българските пристанища по чл. 74 , 75 и 76 се събират следните такси:

1. на морски кораби с големина до 40 БТ и на малки кораби, плаващи по вътрешните води на Европа - 20 лв.;

2. на морски кораби, по-големи от 40 БТ, и на другите кораби, плаващи по вътрешните води на Европа - 75 лв.

* **Начин на получаване на резултата от услугата:**
* На място в ЦАО, посочен от заявителя на услугата;
* Друг център за административно обслужване, ако изрично е посочено в заявлението;
* На посочен от заявителя на услугата адрес чрез лицензиран пощенски оператор.